Óriási védelmi hiba okozta a Manchester City vesztét - videó
A Premier League ötödik fordulójának szombat esti mérkõzésén a címvédõ Manchester City nagy meglepetésre 3-2-re kikapott a Norwich vendégeként. A harmadik hazai gól elõtt ritkán látható hibát követett el a City védõje, Nicolas Otamendi.
A Norwich a 18. percben szerezte meg a vezetést, Buendia szögletére tökéletesen érkezett Kenny McLean, védhetetlen fejesére reagálni sem tudott Ederson. Tíz perccel késõbb már kettõ volt a nyugat-angliai kiscsapat elõnye: egy villámgyors támadás után az elõzõ hónap legjobb PL-játékosának választott Teemu Pukki iramodott meg, Otamendi nem érte utol, a finn támadó középre gurított, ahol Todd Cantwellnek csak az üres kapuba kellett gurítania.

A félidõ végén szépített a City, Bernardo Silva beadását az ötösrõl bólintotta a kapuba a kirobbanó formában lévõ Agüero, akinek ez volt a 7. gólja a szezonban, eddig minden fordulóban betalált.

A második félidõ elején egészen elképesztõ góllal állította vissza a különbséget a Norwich: Otamendi teljesen megfeledkezett arról, hogy nála van a labda a saját tizenhatosa elõtt, gyakorlatilag állva elaludt. Buendia elvette tõle a labdát, majd Pukki elé gurított, aki Stones és Ederson között a kapuba lõtt.

40 perce maradt a Citynek arra, hogy minimum két gólt szerezzen, de a Norwich rendkívül fegyelmezetten játszott, és Tim Krul is jól védett.
A 88. percben Rodri 18 méteres lövése után összejött a szépítés, de az egyenlítés már nem, pedig csak a második félidõben 13 (!) szögletet rúghatott a City, és óriási nyomás alatt tartotta a Norwich kapuját.

Pep Guardiola csapata így elszenvedte elsõ vereségét a Premier League 2019-2020-as kiírásában, és már öt pont a hátránya a listavezetõ, eddig 100%-os Liverpool mögött.